હોળી આવતા લોકો ખૂબ ઉત્સાહિત થઇ જાય છે .વર્ષનો આ સમય વસંત ઋતુનાં વધામણાંનો સમય હોય છે.ખેતરો પાકથી લહેરાતાં હોય છે.યુવાન હૈયાં વસંતની સાથોસાથ ખીલી ઊઠે છે.કુદરતમાં પુષ્પોનો પમરાટ અને એક જાતની માદકતા છવાઈ જાય છે જે ઢોલીના ઢોલ સાથે ગવાતા ફાગણના ફાગ અને ધુળેટીના રંગોમાં રંગાઈને ઝૂમી ઊઠતાં જુવાન નર-નારીઓમાં જણાઈ આવે છે.એટલે તો હોળીને ‘દોલયાત્રા’ કે ‘વસંતોત્સવ’ તરીકે પણ ઓળખવામાં આવે છે.